Juho Takala

Juho Takala (6. helmikuuta 1902 Ylihärmä – 18. kesäkuuta 1982 Varkaus) oli suomalainen kansakoulunopettaja, joka toimi Maalaisliiton kansanedustajana Kuopion läänin läntisestä vaalipiiristä vuosina 1933–1939 ja 1940–1945.

Takala kävi kansakoulun ja valmistui kansakoulunopettajaksi Jyväskylän seminaarista vuonna 1924. Hän työskenteli kansakoulun johtajaopettajana Varkaudessa sekä artikkelitoimittajana Saarijärven Paavo -lehdessä ja Keskisuomalaisessa. Kunnallispolitiikassa Takala oli mukana toimien jäsenenä sekä kauppalanvaltuustossa että kauppalanhallituksessa Varkaudessa. Presidentin valitsijamiehenä hän toimi vuoden 1931 vaaleissa.

Takalan vanhemmat olivat maanviljelijä Juha Takala ja Anna Katariina Ikola. Takala oli naimisissa Toini Maria Lemmikäisen kanssa vuodesta 1924 lähtien.

Lähteet 

Kansanedustajat
Varkauden kaupunginvaltuutetut
Suomen Keskustan poliitikot
Pohjois-Savon vaalipiiri
Suomalaiset opettajat
Suomalaiset toimittajat
Vuonna 1902 syntyneet
Vuonna 1982 kuolleet